ลูกแพนด้า ในสหรัฐฯหัดเดิน
สวนสัตว์แห่งชาติสมิธโซเนียน ในกรุงวอชิงตัน ดี.ซี.ของสหรัฐฯ เผยแพร่ภาพที่บันทึกจากกล้องวงจรปิด เป็นภาพน่ารักๆ ของลูกแพนด้าเพศเมียวัยแบเบาะ อายุสองเดือนครึ่งพยายามจะหัดเดิน โดยจากอากัปกิริยาจะเห็นว่า ลูกแพนด้าพยายามจะยันขาทั้ง 4 ข้างเพื่อพยุงตัวขึ้น แต่ก็ยังลุกขึ้นยืนไม่สำเร็จ เพราะขายังไม่แข็ง ทำได้แค่เพียงไถตัวไปกับพื้นเป็นระยะสั้น ๆลูกแพนด้าวัยแบเบาะตัวนี้ เกิดจากแม่แพนด้าที่ชื่อเหม่ย เซียง (Mei Xiang) เมื่อวันที่ 23 สิงหาคมที่ผ่าน มีสุขภาพแข็งสมบูรณ์ มีน้ำหนักตัวอยู่ที่ 4.7 กิโลกรัม แต่ยังไม่มีชื่อ โดยทางสวนสัตว์สมิธโซเนียนได้ประกวดตั้งชื่อให้กับลูกแพนด้า ทางออนไลน์จนถึงวันที่ 22 พฤศจิกายนนี้ และจะประกาศชื่อที่ได้รับเลือกในวันที่ 1 ธันวาคม ซึ่งเป็นวันที่ลูกแพนด้าอายุครบ 100 วัน
 สวนสัตว์แห่งชาติสมิธโซเนียน ในกรุงวอชิงตัน ดี.ซี.ของสหรัฐฯ เผยแพร่ภาพน่ารักๆของลูกแพนด้าวัยแบเบาะ ที่พยายามจะหัดเดิน 
ลูกแพนด้า,สมิธโซเนียน,สวนสัตว์,สหรัฐฯ,หัดเดิน